研究者可以對某段時間之間個頭某個位嘅微電壓進行分析，嘗試將得到嘅量度拆開變成幾個腦電波（brainwave）再睇嚇邊個頻率嘅腦電波活動最勁，而呢樣資訊會講到有用嘅嘢俾研究者聽，例如如果某個腦區喺某段時間當中嘅 delta 波（簡單啲講就係一種反映低活動嘅腦電波）活動零舍勁，噉可能表示嗰個腦區受咗損。